Nariadenie Komisie (ES) č. 1471/1999
z 5. júla 1999
ktorým sa mení a dopĺňa nariadenie (ES) č. 347/96, ktorým sa zriaďuje systém rýchleho hlásenia o uvoľňovaní lososa do voľného obehu v Európskom spoločenstve
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (EHS) č. 3759/92 zo 17. decembra 1992 o spoločnej organizácii trhu s produktmi rybolovu a akvakultúry [1], naposledy zmenené a doplnené nariadením (ES) č. 3318/94 [2], najmä na jeho článok 30,
(1) keďže nariadením (ES) č. 347/96 [3] Komisia vytvorila systém rýchleho hlásenia podmienok dovozu lososa kvôli narušeniu trhu a zavedeniu dočasnej minimálnej ceny;
(2) keďže na základe záverov antidumpingového a protidotačného vyšetrovania, nariadenie Rady (ES) č. 772/1999 [4], naposledy zmenené a doplnené nariadením (ES) č. 1003/1999 [5], zavádza definitívne antidumpingové a vyrovnávacie clá a efektívnu minimálnu cenu pri ponuke lososa, pri dovoze atlantického lososa pochádzajúceho z chovných fariem v Nórsku; keďže sa tieto povinnosti neuplatňujú na voľne žijúceho atlantického lososa patriaceho pod tie isté KN kódy;
(3) keďže clá sa neuplatňujú na dovoz atlantického lososa vyvezeného z fariem spoločností, ktoré sú uvedené v zozname prílohy k nariadeniu (ES) č. 772/1999, a ktoré sú vyňaté z colnej povinnosti kvôli tomu, že ponúkli cenové záväzky, ktoré Komisia prijala rozhodnutím 97/634/ES [6], naposledy zmenené a doplnené nariadením (ES) č. 929/1999 [7];
(4) keďže pre zlepšenie využiteľnosti informácií prenášané systémom rýchleho hlásenia a umožnenie monitorovania spoločností a antidumpingových a protidotačných ciel, informácie vzťahujúce sa na dovoz lososa sa ďalej rozde ľujú podľa typu, úpravy a podľa vyvážajúcej spoločnosti v prípade Nórska, zmenou a doplnením nariadenia (ES) č. 347/96;
(5) keďže zoznam spoločností bol opakovane zmenený a doplnený kvôli porušovaniu pravidiel, zrušeniu alebo prijatiu nových záväzkov; keďže sa očakáva, že podobné zmeny a doplnenia sa objavia aj v budúcnosti;
(6) keďže už existuje technológia na odosielanie údajov generovaných počítačom elektronickou poštou a preto forma odosielania by sa mala definitívne zaviesť a formát správ definovať; keďže nariadenie (ES) č. 347/96 by sa preto malo zmeniť a doplniť;
(7) keďže opatrenia stanovené v tomto nariadení sú v súlade so stanoviskom Riadiaceho výboru pre produkty rybolovu,
PRIJALA TOTO NARIADENIE:
Článok 1
Nariadenie (ES) č. 347/96 sa mení a dopĺňa takto:
1. v článku 1 ods. 1 sa vkladá tretia veta takto:
"Pre zoznam nórskych spoločností profitujúcich zo záväzkov podľa nariadenia Rady (ES) č. 772/1999 [8], sa doplňujúce informácie o uvoľnenom tovare musia hlásiť vo forme TARIC kódu a TARIC dodatočného kódu tak, ako je stanovené v prílohe, poskytujúc dovozy podľa úpravy za každú spoločnosť so záväzkom.",
2. v článku 1 odseku 2 sa druhá veta nahradí takto:
"Hlásenie sa posiela Komisii elektronickou poštou vo forme definovanej v prílohe II.";
3. príloha sa nahrádza prílohou k tomuto nariadeniu.
Článok 2
Toto nariadenie nadobúda účinnosť siedmy deň po jeho uverejnení v Úradnom vestníku Európskych spoločenstiev.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 5. júla 1999